wickkiey/tamil-wikipedia-chunked huggingface dataset:
# மயூரசர்மா

## போர்கள்

மற்ற போர்களில், இவர் திரிகூடர்கள், அபிராக்கள், செந்திரகாசர்கள், பல்லவர்கள், பரியாத்திரர்கள், சகஸ்தானர்கள், மௌகாரிகள், புன்னாதர்களை தோற்கடித்தார் என்றும் கல்வெட்டுகள் மூலம் அறியப்படுகிறது. தனது வெற்றிகளைக் கொண்டாடுவதற்காக, இவர் பல குதிரைகளி பலியிட்டார், என்றும் தலகுந்தாவின் பிராமணர்களுக்கு 144 கிராமங்களை (பிரம்மதேயம் என்று அழைக்கப்பட்டது) வழங்கினார் என்றும் மேலும் கூறுகிறது. பண்டைய பிராமண நம்பிக்கையை புத்துயிர் பெறுவதற்கும், அரச சடங்குகள் மற்றும் அரசாங்கத்தின் தொடர்புடைய செயல்பாடுகளைச் செய்வதற்கும் ஒரு முயற்சியாக, இவர், அகிச்சத்ராவிலிருந்து கற்றறிந்த வைதிக பிராமணர்களை அழைத்து வந்ததாகவும் தெரிகிறது. அவ்யக பிராமணர்கள் தங்கள் வம்சாவளியை 4 ஆம் நூற்றாண்டின் ஆரம்பகால பிராமண குடியேற்றவாசிகளிடமிருந்து அஹிச்சத்ரா பிராமணர்கள் அல்லது அஹிகாரு / ஹவிகாரு என்று அழைக்கப்பட்டதாக கூறுகின்றனர்.
# மயூரசர்மா

## பிரபலமான ஊடகங்களில்

- கன்னட நடிகர் ராஜ்குமார் நடித்து 1975ஆம் ஆண்டு வெளியான கன்னடத் திரைப்படமான "மயூரா"வில் மயூரசர்மா கதாநாயகனாக இருந்தார். பல்லவ ஆட்சியாளர்களுடனான மோதலின் ஆரம்ப ஆண்டுகளின் சித்தரிப்பு மற்றும் கதம்ப சிம்மாசனத்தை அடைதல் பற்றிய விவரிப்பு இருந்தது.  
- இலக்கியம் : பிரபல தெலுங்கு எழுத்தாளரும், கவிஞரும், அறிஞரும், ஞானபீட விருது பெற்றவருமான பத்ம பூசண் விசுவநாத சத்யநாராயணா தெலுங்கில்: **கதம்ப செட்டு** (கதம்பா மரம்) என்ற பெயரில் ஒரு புதினத்தை எழுதியுள்ளார்.
# நோவா தீநுண்மி

**நோவா தீநுண்மி** (*Nova virus*)**(நோவா வைரஸ்)** என்பது ஒற்றை-புரி, எதிர்மறை உணர்வு, உறையிடப்பட்ட ஆர். என். ஏ. ஆர்த்தோஹான்டவைரசு ஆகும் . இது சிறுநீரக நோய்க்குறியுடன் ஹான்டவைரஸ் ரத்தக்கசிவு காய்ச்சலை ஏற்படுத்தும் பிற ஐரோப்பிய மற்றும் ஆசிய ஹன்டவைரஸ்களுடன் இனவழித் தொடர்புடையது. இந்த தீநுண்மியின் மனித நோய்த்தொற்றுகள் எதுவும் பதிவாகவில்லை.
# நோவா தீநுண்மி

## இருப்பிடம்

நோவா தீநுண்மி முதன்முதலில் ஹங்கேரி மற்றும் பிரான்சில் காணப்படும் ஐரோப்பிய துன்னெலியிலிருந்து (*தல்பா யூரோபியா*) கண்டுபிடிக்கப்பட்டது. கொறித்துண்ணிகளிலே பிரதான இந்த வைரசுகள் காணப்படும் என முன்னர் நம்பப்பட்டது, ஆனால் பூச்சி உண்ணும் வௌவால், மூஞ்சுறு, துன்னெலி *(சோரிசிடே* மற்றும் *டால்பிடே*) இனங்களிலும் இந்த தீநுண்மி இருப்பதாக கண்டுபிடிக்கப்பட்டுள்ளது.
# யூரோடெர்மா

***யூரோடெர்மா*** (*Uroderma*) என்பது நடு அமெரிக்கா மற்றும் தென் அமெரிக்கவில் காணப்படும் பைலோஸ்டோமிட் வௌவால்களின் ஒரு பேரினமாகும்.
# யூரோடெர்மா

## சிற்றினங்கள்

: பேக்கரின் கூடார வௌவால், *யூரோடெர்மா பேக்கரி*
: கூடார வௌவால், *யூரோடெர்மா பிலோபாட்டம்*
: பழுப்பு கூடார வௌவால், *யூரோடெர்மா மேக்னிரோஸ்ட்ரம்*
# யாகலோ

**யாகலோ** (*Yakalo)* என்பது வளர்ப்பு யாக் (*போசு க்ரூன்னியன்சு*) மற்றும் அமெரிக்கக் காட்டெருதின் (*பைசன் பைசன்,* வட அமெரிக்கா எருமை என அழைக்கப்படுகிறது) கலப்பினால் தோற்றுவிக்கப்பட்ட கலப்பினமாகும். 1920களில் யாக் காளையினை தூய காட்டெருமை பசு மற்றும் காட்டெருமை-கால்நடை கலப்பின பசுக்களுடன் கலப்பு செய்து கலப்பினச் சோதனைகளால் தோற்றுவிக்கப்பட்ட கலப்பினமாகும். பல இன கலப்பினங்களைப்போல் பெண் கலப்பினங்களும் மட்டுமே இனப்பெருக்க தன்மையுடன் காணப்பட்டன (ஹால்டேனின் விதி). ஒரு சில கலப்பினங்கள் மட்டுமே தப்பிப்பிழைத்தன. மேலும் இச்சோதனைகள் 1928இல் நிறுத்தப்பட்டன.
# பால் கறத்தல்

பால் கறத்தல் (19 ஆம் நூற்றாண்டு)]]
கால்நடைகள், எருமை, மனிதர், ஆடு, செம்மறியாடு மற்றும் அரிதாக ஒட்டகம், குதிரை மற்றும் கழுதை ஆகியவற்றின் பாற்சுரப்பியிலிருந்து பாலை அகற்றும் செயல் **பால் கறத்தல்** (*Milking*) ஆகும். பால் கறத்தல் கையால் அல்லது இயந்திரம் மூலம் செய்யப்படலாம். பால்கறத்தலானது தற்போது அல்லது சமீபத்தில் கர்ப்பமாக விலங்குகளிலிருந்து பெறப்படுகிறது. பாலானது எந்த விலங்கிலிருந்து கறக்கப்படுகிறதே அந்த விலங்கில் பெயரில் குறிப்பிடப்படுகிறது. எ.கா. பசும்பால் (பசுவிலிருந்து கறக்கப்பட்ட பால்).
# பால் கறத்தல்

## கைமூலம் பால் கறத்தல்

கையினால் பால் கறப்பது என்பது பசு மாடுகளின் மடிகளில் தடவியும், முலக்காம்புகளைக் கீழே இழுப்பதன் மூலமும், பாலை ஒரு வாளியில் பீச்சியடிக்கச் செய்யப்படுகிறது. இதில் இரண்டு முக்கிய முறைகள் பயன்படுத்தப்படுகின்றன:  
- முலைக்காம்பின் மேற்பகுதி விரலுக்கும் கட்டைவிரலுக்கும் இடையில் மூடப்பட்டு, கீழ்ப் பகுதியில் பாலைப் பெறுதல். பின்னர் மற்ற விரல்களால் கசக்கி, முலைக்காம்பின் நுனியில் உள்ள துளை வழியாகப் பாலை வெளியேற்றுதல்.
- முலைக்காம்பின் மேற்பகுதியினை விரல்கள் மற்றும் கட்டைவிரலால் மூடி, பின்னர் முலைக்காம்பின் கீழ் நழுவி, பாலை கீழ் நோக்கித் தள்ளுதல்.
# பால் கறத்தல்

## இயந்திரம் மூலம் பால் கறத்தல்

பெரும்பாலான வளர்ந்த நாடுகளில் பால் பண்ணைகளில் பால் கறக்கும் இயந்திரங்களைப் பயன்படுத்தி பால் கறக்கப்படுகிறது. முலைக் காம்புகளில் கோப்பைகள் பசுவின் காம்புகளுடன் இணைக்கப்படுகின்றன. பின்னர் கோப்பையில் வெற்றிடத்திற்கும் சாதாரண காற்று அழுத்தத்திற்கும் இடையில் மாறி மாறி பால் பிரித்தெடுக்கப்படுகின்றன. பால் சேமிப்பதற்காகப் பெரிய கலனுடன் இந்த குழாய்கள் இணைக்கப்பட்டிருக்கும். மொத்தமாகப் பாலானது தொட்டியில் சேர்க்கப்படுவதற்கு முன்பு வடிகட்டப்பட்டுக் குளிர்விக்கப்படுகிறது.  
தற்போதுள்ள ரோபோ முறியில் பால் கறப்பதில் மாடுகள் எப்போது பால் கொடுக்க வேண்டும் என்பதைத் தீர்மானிக்கும் சுதந்திரத்தை அனுமதித்துள்ளது.
# பால் கறத்தல்

## நச்சு கறத்தல்

நச்சுஎதிர்பொருள் உற்பத்திக்காக, பாம்புகள் மற்றும் சிலந்திகளிலிருந்து விசத்தை அகற்றுவதை விவரிக்கப் பால் கறத்தல் என்ற சொல்லாட்சி பயன்படுத்தப்படுகிறது.
# குவீன் (2014 திரைப்படம்)

**குவீன்** (தமிழாக்கம்: அரசி) என்பது மார்ச்சு 7, 2014 அன்று வெளியான இந்தி மொழித் திரைப்படம் ஆகும். இத்திரைப்படத்தை **விக்காசு பால்** இயக்க, கங்கனா இரனாத்து தலைமை பாத்திரத்தில் நடித்திருந்தார்.
# குவீன் (2014 திரைப்படம்)

## கதை

**இராணி மெகரா** என்கிற பெண்ணுக்கு நடக்கவிருந்த திருமணம் மாப்பிள்ளையால் கடைசி நேரத்தில் நிறுத்தப்படுகிறது. திருமணம் முடிந்த கையோடு தேனிலவுக்கு பாரிசு செல்லலாம் என்று கனவு கண்டு பயணச்சீட்டெல்லாம் வாங்கி வைத்திருந்த நிலையில், இராணி தனியாகவே பாரிசு செல்ல முடிவெடுத்து, பயணம் என்னும் பாதையில் தன்னைத் தானே தேடிக் கொள்வது கதை.
# குவீன் (2014 திரைப்படம்)

## நடிப்பு

; இராணி மெகரா
: என்னும் பாத்திரத்தில் நடித்தவர் கங்கனா இரனாத்து  
; விச்சயலட்சுமி
: என்னும் பாத்திரத்தில் நடித்தவர் அலீசா எய்டண்  
; விச்சய்
: என்னும் பாத்திரத்தில் நடித்தவர் இராச்சுகுமார் இராவு  
; ஒலெக்சாண்டர்
: என்னும் பாத்திரத்தில் நடித்தவர் மிசு பொய்க்கோ  
; தாக்கா
: என்னும் பாத்திரத்தில் நடித்தவர்  
செப்புரி ஓ  
; திம்
: என்னும் பாத்திரத்தில் நடித்தவர் யோசேப்பு கித்தோபு
# குவீன் (2014 திரைப்படம்)

## தயாரிப்பு

இத்திரைப்படத்தை விக்காசு பால் இயக்க, வையகாம் 18 மற்றும் பேந்தம் பிக்ச்சர்சு இணைந்து தயாரித்திருந்தனர். இராணி மெகரா பாத்திரத்தில் நடிக்க முதலில் கரீனா கப்பூரும் பிரியங்கா சோப்ராவும் அணுகப்பட்டனர். இருவரும் மறுத்து விடவே கங்கனாவுக்கு வாய்ப்பு கிடைத்தது.  
இத்திரைப்படத்தில் நடித்திருந்த இதர சில வெளிநாட்டவரை இலண்டனில் நேர்முகத்தேர்வு நடத்தி தேர்ந்தெடுத்தனர். 2012 இல் துவங்கி 45 நாட்களில் படப்பிடிப்பு முடிந்தது. இலண்டன், ஆம்சுடர்டாம் மற்றும் தில்லியில் படம்பிடித்தனர்.  
90 விழுக்காடு படப்பிடிப்பு முடிந்த நிலையில், ஒளிப்பதிவாளர் பாபி சிங்கு ஆசுத்துமா தாக்கத்தால் 25 திசம்பர் 2012 அன்று காலமானார். மீதப் பணிகளை அனுராகு காசியப்பு முடித்தார்.
# குவீன் (2014 திரைப்படம்)

## சர்ச்சை

2018 அக்டோபரில் பேந்தம் பிக்ச்சர்சின் முன்னாள் ஊழியர் ஒருவர் விக்காசு பால் தன்னிடம் முறை தவறி நடந்து கொண்டதாக குற்றஞ் சாட்டினார். இதனை கங்கனாவும் படத்தில் அவர் தோழியாக நடித்த நயனி என்கிற நடிகையும் வழிமொழிந்தனர். விளைவாக, விக்காசு பாலை தங்கள் தயாரிப்பு குழுவில் இருந்து நீக்கிய நிறுவனங்கள், அவர் மீது வழக்கு தொடுத்தன.
# குவீன் (2014 திரைப்படம்)

## விமர்சனம்

குவீன் திரைப்படம்தான் மிகுதியான நேர்மறை விமர்சனங்களையும் இரசிகர்களின் அன்பையும் ஒரு சேரப் பெற்று இருநூறு கோடிக்கு மேல் வருவாய் ஈட்டியது.  
62 ஆவது தேசிய திரைப்பட விருதுகள் நிகழ்ச்சியில் அந்த ஆண்டின் சிறந்த இந்தித் திரைப்படமாக இத்திரைப்படம் அறிவிக்கப்பட்டு விருது பெற்றது. அதே நிகழ்ச்சியில் சிறந்த நடிகைக்கான விருதைப் பெற்றார் கங்கனா இரனாத்து.  
60 ஆவது பிலிம்பேர் விருது விழாவில் சிறந்த திரைப்படம், சிறந்த இயக்குநர், சிறந்த நடிகை, சிறந்த பின்னணி இசை, சிறந்த ஒளிப்பதிவாளர் மற்றும் சிறந்த தொகுப்பாளருக்கான விருதுகள் இத்திரைப்படத்தில் பணிபுரிந்தோருக்கு வழங்கப்பட்டது.  
மேலும் பல்வேறு விருதுகளைப் பெற்றது இத்திரைப்படம்.
# குவீன் (2014 திரைப்படம்)

## மீளுருவாக்கம்

இந்தியில் இத்திரைப்படத்தின் வெற்றியைத் தொடர்ந்து, தமிழில் காச்சல் அகர்வால் நடிக்க **பாரிஸ் பாரிஸ்** என்ற தலைப்பிலும், தெலுங்கில் தமன்னா நடிக்க **தட் இஸ் மகாலக்ஷ்மி** என்கிற தலைப்பிலும் மலையாளத்தில் மஞ்சிமா மோகன் நடிக்க **ஃஜம் ஃஜம்** என்ற தலைப்பிலும் கன்னடத்தில் **பருல் யாதவ்** நடிக்க **பட்டர்ஃப்ளை** என்ற தலைப்பிலும் மீளுருவாக்கம் செய்யப்பட்டு வெளியாக இருக்கிறது.
# வரிக்குதிரை கடற்குதிரை

**வரிக்குதிரை கடற்குதிரை** (*கிப்போகாம்பசு ஜீப்ரா*) என்பது சின்கனிதிடே குடும்பத்தில் உள்ள மீன் இனமாகும். இது வடக்கு ஆத்திரேலியாவில் மட்டுமே வாழக்கூடியது.
# வரிக்குதிரை கடற்குதிரை

## வாழ்விடம்

இந்த வகை மீன்கள் கடற்கரை அருகிலும் அதனைச் சுற்றியுள்ள பவளப்பாறைகளிலும் காணப்படுகின்றன. மேலும் இது மணல் மற்றும் மணற்பாங்கான கடலடிப் பகுதிகளில் காணப்படும். மேலும் இது மென்மையான பவளப்பாறையான கோர்கோனியன்களுடன் தொடர்புடையதாக உள்ளது. இவை அதிகபட்சமாக 69 மீட்டர் ஆழமுடையப் பகுதிகளில் காணப்படும். இவை முட்டையிட்டு குட்டி ஈனும் வகையின. ஆண் கடற்குதிரைகள் முட்டைகளை அடைகாக்கும் பையினை கொண்டுள்ளன. இதற்குக் கீழ் வால் அமைந்துள்ளது.
# த இஸ்டோன் குவாரி

**த இஸ்டோன் குவாரி** (The Stone Quarry) (முன்னர் **குருவல் அண்ட் அன்யுசுவல் பிலிம்ஸ்**) என்பது ஒரு அமெரிக்க நாட்டு திரைப்பட தயாரிப்பு நிறுவனம் ஆகும். இந்த நிறுவனம் 2004 ஆம் ஆண்டில் திரைப்படத் தயாரிப்பாளர் மற்றும் இயக்குனரான சாக் சினைடர், அவரது மனைவி 'டெபோரா சினைடர்' மற்றும் அவர்களின் தயாரிப்பு பங்குதாரான 'வெஸ்லி காலர்' ஆகியோரால் 'குருவல் அண்ட் அன்யுசுவல் பிலிம்ஸ்' (2004-2019) என்ற பெயரில் நிறுவப்பட்ட்டது. பின்னர் 2019 ஆம் ஆண்டு முதல் 'த இஸ்டோன் குவாரி' என்ற பெயரில் மாற்றப்பட்டு இயங்கிவருகிறது.  
இந்த நிறுவனம் வார்னர் புரோஸ். பிக்சர்ஸ் நிறுவனத்துடன் இணைத்து மேன் ஆப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), வொண்டர் வுமன் (2017), ஜஸ்டிஸ் லீக் (2017), அக்குவாமேன்
| 55/100 (2018), வொண்டர் வுமன் 1984 (2020) போன்ற பல திரைப்படங்களை தயாரித்துள்ளது.
# அகாந்தூரசு

***அகாந்தூரசு*** (*Acanthurus)* என்பது அத்திலாந்திக்குப் பெருங்கடல், இந்தியப் பெருங்கடல் மற்றும் அமைதிப் பெருங்கடலில் காணப்படும் அகாந்தூரிடே குடும்பத்தினைச் சார்ந்த மீன் பேரினமாகும். இவை வெப்பமண்டல பெருங்கடல்களில் காணப்படுகின்றன. குறிப்பாகப் பவளப்பாறைகளுக்கு அருகிலும், இந்தோ-பசிபிக் பகுதியிலும் பெரும்பாலான இனங்கள் காணப்படுகின்றன. ஆனால் சில இனங்கள் அட்லாண்டிக் பெருங்கடலில் காணப்படுகின்றன. இந்த குடும்பத்தின் மற்ற உறுப்பினர்கள் போல, இவற்றிற்கு ஒரு இணை முள்ளெலும்பு, வால் அடிவாரத்தின் பக்கத்திற்கு ஒன்றாக உள்ளது. இவை கூர்மையானவை மேலும் ஆபத்தானவை.
# மலைக்கோயில் கல்வெட்டு

__NOTOC__
**மலைக்கோயில் கல்வெட்டு** (**Mountain Temple inscription**) இந்தியாவின் உத்தரப் பிரதேச மாநிலத்தில் மதுராவில் கண்டுபிடிக்கப்பட்ட, கிபி முதல் நூற்றாண்டின் சமசுகிருத மொழி கல்வெட்டாகும். இக்கல்வெட்டு தற்போது இந்திய அருங்காட்சியகம், கொல்கத்தாவில் காட்சிக்கு வைக்கப்பட்டுள்ளது.  
மலைக்கோயில் கல்வெட்டு துவக்க கால இந்து மற்றும் சமண சமயக் கோயில் கட்டிடக் கலை குறித்தும், மவுண்டன் கோயில் கல்வெட்டு இந்து மற்றும் சமண கோயில் கட்டிடக்கலை பற்றி ஆரம்பத்தில் குறிப்பிடுகிறது, அதன் மலை போன்ற வடிவமைப்பு மற்றும் சபா மண்டபம் குறித்தும் விளக்குகிறது.  
மலைக்கோயில் கல்வெட்டின் எழுத்து அமைப்பும், செய்திகளும் மோரா கிணறு கல்வெட்டு போன்றே உள்ளது. இரண்டு கல்வெட்டுகளும் கற்கோயில் மற்றும் மண்டபம் ஆகியவை கொடையாக அளித்தவரின் பெயர்கள் குறிப்பிடப்பட்டுள்ளது.
# மலைக்கோயில் கல்வெட்டு

## கல்வெட்டு

சமஸ்கிருத மொழியில் அமைந்த முற்றிலும் முடிவுவற்ற மலைக்கோயில் கல்வெட்டின் ஆங்கில பெயர்ப்பு It reads:  
<blockquote>
<poem>
1. . . . uvulasya putrasya mahaksatrapasya so ...
2. . . . ti parvato prasade(or do) sabha silapata ...
3. . . . taviryo rane rajulas ca pi[ta] ...
4. . . . sasyedam arca ...
</poem>
</blockquote>
# மலைக்கோயில் கல்வெட்டு

## மொழிபெயர்ப்பு

சோன்யா குயின்டானில்லா என்ப்வர் மலைக்கோயில் கல்வெட்டை கீழ்கண்டவாறு மொழிபெயர்த்துள்ளார்.
# சைதி நருலா

**சைதி நருலா** (Chaiti Narula) ஓர் இந்திய பத்திரிகையாளர் மற்றும் செய்தி தொகுப்பாளர் ஆவார். இவர் தற்போது இந்தியா டுடேயில் துணை ஆசிரியராக உள்ளார், வணிகம், அரசியல் மற்றும் நிதி ஆகிய பிரிவுகளில் கவனம் செலுத்துகிறார். ஏப்ரல், 2021 இல், ENBA 2020 ஆல் டிஜிட்டல் செய்திகளில் சிறந்த தொகுப்பாளருக்கான விருதினை வென்றார்.
# சைதி நருலா

## தொழில் வாழ்க்கை

சைதி நருலா இந்தியா டுடேயில் 2019 ஜனவரியில் துணை ஆசிரியர், பகல்நேர தொகுப்பாளராகவும், *பிஸ் டாக், டெய்லிஓ மற்றும் பிசினஸ் டுடே* ஆகியவற்றில் பங்களிப்பாளராகவும் சேர்ந்தார். முன்னதாக நருலா 2017 முதல் சி.என்.என்-நியூஸ் 18 இல் காலை நிகழ்ச்சித் தொகுப்பாளராக இருந்தார். இவர் முன்பு அர்னாப் கோஸ்வாமியுடன் ரிபப்ளிக் தொலைக்காட்சியில் பணியாற்றியுள்ளார். நருலா தனது கல்லூரிக் காலத்தின் போது டி.என்.ஏவில் பத்திரிகையாளராக பத்திரிகை வாழ்க்கையைத் தொடங்கினார்.  
சைதி நருலா தனது எழுத்தின் மூலம் உளச்சுகாதார விழிப்புணர்வில் பணியாற்றுகிறார். சமூக ஊடகங்கள் மற்றும் *மாஸ்டர்* வகுப்புகள் மூலம் மன ஆரோக்கியம் குறித்த விழிப்புணர்வை பரப்புவதில் இவர் மனநல ஆலோசகர்களுக்கு வழிகாட்டுகிறார். இவர் ஐக்கிய நாடுகள் சபையின் வளங்குன்றா வளர்ச்சிக் குறிக்கோள்களளின் பங்களிப்பாளராகவும் உள்ளார்.  
சைட்டி நருலா *ET Now* க்கான சந்தைகள் மற்றும் வணிக அறிவிப்பாளராகப் பணியாற்றினார். *<nowiki/>'டீ டைம் வித் சைட்டி நருலா*' நிகழ்ச்சிக்காக இவர் பரவலாக அறியப்பட்டார், அங்கு இவர் *கோல்ஃப்* விளையாட்டின் போது தலைமை நிர்வாக அதிகாரிகளை நேகாணல் செய்துள்ளார்.
# அனௌஷ்கா சப்னிஸ்

**அனௌஷ்கா சப்னிஸ்** (Anoushka Sabnis பிறப்பு ஜனவரி 27, 2007) ஓர் இந்திய எழுத்தாளர் மற்றும் கவிஞர் ஆவார். *ஒன்ஸ் அபான் எ வெர்ஸ் - பிகாஸ் போயம்ஸ் டெல் ஸ்டோரிஸ்* எனும் 52 கவிதை தொகுப்புகளின் ஆசிரியர் ஆவார். இவர் தனது முதல் புத்தகத்தை 10-ஆம் வயதில் வெளியிட்டார். 2018 மற்றும் 2020 ஆம் ஆண்டுகளில் நடந்த ராயல் காமன்வெல்த் கட்டுரை போட்டியில் தங்க விருதைப் பெற்றவர் ஆவார். இவர் ஒரு உலகளாவிய நல்லெண்ண தூதருமாவார். தற்போது இவர் இந்தியாவின் புது தில்லியில் வசிக்கிறார்.  
கவிதை புத்தகத்தை சர்வதேச அளவில் வெளியிட்ட இளைய கவிஞர் (பெண்) என்ற உலக சாதனையினைப் படைத்தார்.  
இவர் தனது ஐந்தாம் வயதில் கதைகளை உருவாக்கத் தொடங்கினார். மேலும், இவரது தாயார் இவருக்காக உருவாக்கிய வலைப்பதிவில் இவற்றை வெளியிட்டார்.  
இவர் இந்திய பொதுநல விளையாட்டு மாணவர் நலக் குழுவின் உறுப்பினராக உள்ளார். ஜெய்ப்பூர் இலக்கிய விழா உள்ளிட்ட பல்வேறு தளங்களில் பேசியுள்ளார். ஜெய்ப்பூர் இலக்கிய விழா 2019 இல் இளைய பேச்சாளராக இவர் இருந்தார்.  
குழந்தைகள் மற்றும் இளைஞர்களிடையே வாசிப்பு, எழுதுதல் மற்றும் பேசுவதை ஊக்குவிப்பதற்காக இவர் *பிப்லியோவர்ஸ்* என்ற புத்தக சங்கத்தினை நடத்தி வருகிறார்.
# கனக் மஞ்சரி சாகு

**கனக் மஞ்சரி சாகு** (Kanak Manjari Sahoo பிறப்பு ஏப்ரல் 1957 14) ஓர் இந்திய ஒடிய மொழி சிறுகதை எழுத்தாளர் மற்றும் மொழிபெயர்ப்பாளர் ஆவார். இவர் இந்தி மற்றும் வங்காள மொழிக் கதைகளை ஒடிய மொழிகளுக்கு மொழிபெயர்ப்பு செய்கிறார் . இவர் தற்போது புவனேஸ்வரில் வசிக்கிறார், மேலும் பல ஒடிய பத்திரிகைகள் மற்றும் செய்தித்தாள்களுக்கு பங்களிப்பாளராக உள்ளார்.
# கனக் மஞ்சரி சாகு

## தனிப்பட்ட வாழ்க்கை

கனக் மஞ்சரி சாகு பிரபல ஆங்கில பேராசிரியரும் எழுத்தாளருமான தரனிதர் சாகுவின் மனைவி ஆவார். இந்த தம்பதியினருக்கு அயஸ்கண்ட் சாகு, லோபமுத்ரா சாகு மற்றும் மோனலிசா சாகு என்ற மூன்று குழந்தைகள் உள்ளனர்.
# கனக் மஞ்சரி சாகு

## வெளியீடுகள்

- அஸ்தாராக், கதைகளின் தொகுப்பு (சர்ஜனா பப்ளிஷர்ஸ், பெர்ஹாம்பூர், 1998)
- ஜாகிர் உசேனின் *அபு கான் ரா* சேலி (மத்திய சாகித்ய அகாடமி, புது தில்லி, 2002) இன் ஒடிய மொழிபெயர்ப்பு *அபு கான் ரா பக்ரி*
- தேர்ந்தெடுக்கப்பட்ட வங்காள கதைகளின் ஒடிய மொழிபெயர்ப்பான *லால் டாடி அண்ட் அதர் ஸ்டோரிஸ்*
- *கதகாரா ஓ அனன்யா கல்பா*, தேர்ந்தெடுக்கப்பட்ட இந்தி கதைகளின் ஒடிய மொழிபெயர்ப்பு (வெளியீட்டாளர்: வித்யாபுரி, கட்டாக், 2006)
- *தரியா பரிர் கதா*, ஒரு பயணக் குறிப்பு
# கனக் மஞ்சரி சாகு

## விருதுகள் மற்றும் அங்கீகாரங்கள்

- *கஞ்சம் ஜில்லா லேகா சாமுகியா, பெர்ஹாம்பூர், 2004*
- *உபேந்திர பஞ்சா அறக்கட்டளை, பெர்ஹாம்பூர், 2004*
- *கஸ்தூரி அம அஸ்மிதா, புவனேஸ்வர் புத்தக கண்காட்சி, 2005*
- *பிபபனா சம்மன், தெங்கனல், 2004*
- *கோகர்னிகா சம்மன், ஜராகா, 2005*
- *தட்சிணா ஒடிசா சரஸ்வதா சம்மன், 2005*
- *இ.எஸ்.இ.பி.எம்., ஸ்ரேஸ்தா சப்திகா கல்பா புராஸ்கர்*
- *14 வது கலிங்க புத்தக கண்காட்சியில் பூர்னெந்து மிஸ்ரா ஸ்மராகி புரஸ்கர் 2011.*
- *பிரமோத் குமார் மகாநந்தியா அறக்கட்டளை விருது, 2012*
- *மலாலா சுயசரிதைக்கான மொழிபெயர்ப்புக்கான ராஜதானி புத்தக கண்காட்சி விருது 2014*
- *மொழிபெயர்ப்புக்கான புவனேஸ்வர் புத்தக கண்காட்சி விருது 2015*
# கம்னா சந்திரா

**கம்னா சந்திரா** (Kamna Chandra) ஓர் இந்திய திரைப்பட எழுத்தாளர் ஆவார், இவர் அனைத்திந்திய வானொலிக்காக நாடகங்களை எழுதியுள்ளார், சாந்தினி *, 1942 எ லவ் ஸ்டோரி* மற்றும் *பிரேம் ரோக்* மற்றும் தொலைக்காட்சி நிகழ்ச்சி *காஷிஷ்* ஆகியவற்றிற்காக கதைகள் மற்றும் வசனங்களை எழுதியுள்ளார்.
# கம்னா சந்திரா

## வாழ்க்கை

கம்னா முசாபர்நகர் (உ.பி.) பகுதியைச் சேர்ந்தவர், டெஹ்ராடூனில் உள்ள எம்.கே.பி கல்லூரியில் தனது பள்ளிக்கல்வியினை பயின்றார். பின்னர் இவர் அலகாபாத் பல்கலைக்கழகத்தில் இளங்கலைப் பட்டம் பெற்றார், பின்னர் வணிக நிர்வாகியான நவீன் சந்திராவை மணந்தார்
# கம்னா சந்திரா

## திரைப்படவியல்

| 1982 | *பிரேம் ரோக்* | கதை |
| --- | --- | --- |
| 1984 | *த்ரிஷ்ணா (தொலைக்காட்சி தொடர்)* | திரைக்கதை |
| 1989 | *சாந்தினி* | கதை |
| 1992 | *காஷிஷ்* (டிவி) | கதை |
| 1994 | *1942: ஒரு காதல் கதை* | கதை & உரையாடல்கள் |
| 1998 | *கரீப்* | கதை & உரையாடல்கள் |
| 2017 | *காரிப் கரிப் சிங்கிள்* | கதை & உரையாடல்கள் |
# குந்தள நாடு

**குந்தள நாடு** (Kuntala country) ஒரு பண்டைய இந்திய அரசியல் பிராந்தியமாகும். இது மேற்கு தக்காணமும் தெற்கு கர்நாடகாவின் சில பகுதிகளையும் உள்ளடக்கியது (முந்தைய வடக்கு மைசூர் ). கிமு 600-450 காலத்திய குந்தள நாணயங்கள் கிடைத்துள்ளன. குந்தளா கி.பி 10 -12 ஆம் நூற்றாண்டுகளின் பிற்பகுதியில் தென்னிந்தியாவின் பிரிவுகளில் ஒன்றை உருவாக்கியது. (மற்ற பகுதிகள்: சோழர், சேரர், பாண்டியர், ஆந்திர நாடு ). ஒவ்வொன்றும் அதன் சொந்த கலாச்சாரத்தையும் நிர்வாகத்தையும் வளர்த்துக் கொண்டன. தலகுந்தா கல்வெட்டுகள் பல்லிகாவி மற்றும் அருகிலுள்ள பகுதிகளை குந்தளாவின் பகுதிகளாகக் குறிப்பிடுகின்றன. அனாவட்டிக்கு அருகிலுள்ள குபதுருவில் உள்ள கல்வெட்டுகள் குபதுருவை குவெட்டுகளில் சாளுக்கியக் காலத்தின் மூன்று பெரிய நாடுகளில் ஒன்றாக குந்தளா போற்றப்படுகிறது.
# குந்தள நாடு

## கல்வெட்டுகள்

தேவகிரியின் யாதவர்கள் வெளியிட்ட செப்புத் தகடுகள் நாகர்களை அதன் பழமையான ஆட்சியாளர்களாகக் குறிப்பிடுகின்றன. கல்வெட்டுகள் மற்றும் செப்புத் தகடுகளில் குறிப்பிட்டுள்ளபடி இராஷ்டிரகூடர்கள், சாதவாகனர்கள், வாகாடகர்கள், சாளுக்கியர்கள், சூட்டுகள், விஷ்ணுகுந்தினர்கள் ஆகியோர் குந்தளாவை ஆண்டிருக்கிறார்கள்.  
குந்தளா இரத்தபாடியுடன் அடையாளம் காணப்பட்டுள்ளது. இது இராஷ்டிரகூடர்களின் குடியேற்றங்களாக மொழிபெயர்க்கப்பட்டுள்ளது.  
இரண்டாம் புலிகேசியின் செப்புத் தகடுகள் அவரை மூன்று மகாராட்டிரர்களின் மன்னன் என்று பேசுகின்றன. குந்தளா மகாராட்டிரர்களின் பகுதிகளில் ஒன்றாக இருந்துள்ளது. (மற்ற இரண்டு விதர்பாவும், 99,000 கிராமங்கள் அடங்கிய கொங்கண் பகுதியும்).  
காளிதாசன் குந்தளா என்றும், குந்தளாவின் அதிபதி என்றும் தனது தனது படைப்புகளில் (குந்தளநாமதிசா, குந்தலாதிபதி, குந்தலாதிசா) குறிப்பிடுகிறார்.
# வெள்ளைக்கன்ன கத்திவால் மீன்

**வெள்ளைக்கன்ன கத்திவால் மீன்** (*Whitechin surgeonfish*)(*அகந்தூரசு அல்பிமெண்டோ*-*Acanthurus albimento)* என்பது கத்திவால் மீன் பேரினமானஅகாந்தூரசு மீன் ஆகும். இது அகாந்தூரிடே குடும்பத்தினைச் சார்ந்தது. இந்தச் சிற்றினத்தினை கென்ட் இ. கார்பென்டர், ஜெஃப்ரி டெய்லர் வில்லியம்ஸ் மற்றும் முட்ஜெகீவிஸ் டலிசே சாண்டோஸ் ஆகியோர் 2017இல் விவரித்தனர். இது ஒரு வெப்பமண்டல மீன் ஆகும். இது பிலிப்பீன்சை சுற்றியுள்ள திட்டுகளில் வாழ்கிறது. அதன் பொதுவான பெயர் மற்றும் பேரினப்பெயர் இரண்டுமே இதன் கன்னத்தில் வெள்ளை நிறத்தை குறிக்கின்றன.
# பல்லிகாவி

**பல்லிகாவி** (Balligavi) இந்திய மாநிலமான கர்நாடகாவின் சிமோகா மாவட்டத்திலுள்ள சிகாரிபுரம் வட்டத்திலுள்ள ஒரு நகரமாகும். இது இன்று பெலகாமி அல்லது பலகாமே என்றும் அழைக்கப்படுகிறது. பாலிகிராமா, தட்சிண கேதாரா, பள்ளிகேம், பள்ளிகிரேம் போன்றவையும் இதன் பழங்கால பெயர்களாக அறியப்படுகிறது. (தட்சிண கேதரா என்றால் தெற்கின் கேதார்நாத். பழங்கால இடமான, இது பழங்கால நினைவுச்சின்னங்களுக்கும் பெயர் பெற்றது. கிராமம் சிமோகா நகரத்திலிருந்து 72 கி.மீ தொலைவிலும், சிகாரிபுரம் நகரத்திலிருந்து 21 கி.மீ தொலைவிலும், சிரலகொப்பாவிலிருந்து 2.3 கி.மீ தொலைவிலும் அமைந்துள்ளது. கன்னடத்தில் பல்லி என்றால் தவழும் திராட்சை என்று பொருள்.  
தொல்லியல் ஆய்வுகளின்படி, பல்லிகாவி சாதவாகனர்கள் - கதம்பர்கள் காலத்தைச் சேர்ந்தது. இங்குள்ள சதுர்முக இலிங்கம் (நான்கு முகம் கொண்ட இலிங்கம்) அவர்களின் பாணியில் அமைந்துள்ளது. கி.பி 4-5ஆம் நூற்றாண்டில் கதம்ப வம்சத்தின் பனவாசி பகுதியின் கீழ் இந்த பகுதி இருந்தது. பல்லிகாவிக்கு அருகிலுள்ள தலகுந்தா கல்வெட்டுகள் போன்ற முக்கியமான கதம்பர்களின் கால கல்வெட்டுகள் இந்திய தொல்பொருள் ஆய்வுத் துறையால் கண்டெடுக்கப்பட்டுள்ளன.
# பல்லிகாவி

## பொற்காலம்

பல்லிகாவியின் பொற்காலம் 10 முதல் 12 ஆம் நூற்றாண்டுகளில் மேலைச் சாளுக்கியர்களின் ஆட்சிக் காலத்தில் இருந்ததெனத் தெரிகிறது. பல்லிகாவி என்ற பெயரைக் குறிப்பிடும் முந்தைய கல்வெட்டு பொ.ச. 685 பாதமி சாளுக்கிய கல்வெட்டு ஆகும். இந்த காலங்களில் பல்லிகாவியில் ஆறு மடங்கள், மூன்று புரங்கள், ஐந்து வித்யாபீடங்கள், ஏழு பிரம்மபுரிகள் இருந்துள்ளது. இங்கிருந்த மடங்கள் சைவம், வைணவம், சைனம் , பௌத்தம் போன்ற சமயங்களைச் சார்ந்திருந்தது. கேதாரேசுவர மடம் காளாமுக சைவர்களின் ஆதரவையும், கோடியா மடம் போசளப் பேரரசர்களின் ஆதரவையும் கொண்டிருந்தது என்பது இந்த இடத்தை மதச் செயல்களில் ஒன்றாகக் குறிக்கிறது. ஒரு பண்டைய பல்கலைக்கழகம் இங்கு இருந்ததாகவும் பதிவுகள் குறிப்பிடுகின்றன. இந்த நகரத்தில் 54 கோயில்களும் இருந்துள்ளன. அந்த நேரத்தில் 60,000 குடியிருப்பாளர்களையும் கொண்டிருந்தன எனவும் தெரிகிறது.  
இன்று, பல்லிகாவி ஒரு அமைதியான நகரமாக, அதன் அன்றாட நடைமுறைகளில் விவசாயத்தைப் பின்பற்றி வருகிறது. மேலும், 11ஆம் நூற்றாண்டின் புகழ்பெற்ற கேதேரேசுவரர் கோயிலையும், திரிபுரந்தகேசுவரர் கோயிலையும் சுற்றியே அதன் செயல்பாடுகளைக் கொண்டுள்ளது.
# பல்லிகாவி

## புராணக் கதை

பல்லிகாவி ஒரு அசுர மன்னனின் தலைநகராக இருந்ததாகவும், எனவே பலிபுரா (மகாபலி நகரம்) என்றும் அழைக்கப்பட்டதாக புராணம் கூறுகிறது. பாண்டவர்கள் தங்கள் வனவாசத்தில் இருந்தபோது இங்கு வந்து பஞ்சலிங்கத்தை நிறுவியதாகவும் தெரிகிறது. எனவே இங்குள்ள நன்கு அறியப்பட்ட கோயிலுக்கு பஞ்சலிங்கேசுவரர் கோயில் என்று பெயர் வந்துள்ளது.
# பல்லிகாவி

## ஆளுமைகள்

பல்லிகாவி வீசைவத் துறவியான அல்லாமா பிரபு என்பவரின் பிறப்பிடமாகும். மேலும், அருகிலுள்ள உதுகானியில் (உடுதாடி என்றும் அழைக்கப்படுகிறது) பிறந்த வசன கவிஞர் அக்கா மகாதேவி நெருக்கமாக தொடர்புடையது. இவர் அல்லாமா பிரபு, வீரசைவ இயக்கத்தின் நிறுவனர் பசவண்ணா ஆகியோரின் சமகாலத்தவர். போசள மன்னன் விஷ்ணுவர்தனனின் இராணியான சாந்தலா தேவியின் பிறப்பிடமும் இதுதான். பல பிரபலமான போசள சிற்பிகளான தசோஜா, மல்லோஜா, நடோஜா, சித்தோஜா ஆகியோரும் இப்பகுதியைச் சேர்ந்தவர்கள்.
# பல்லிகாவி

## கேதாரேசுவரர் கோயில்

இங்கு அமைந்துள்ள மூன்று கோபுரங்களுடன் கேதாரேசுவர் கோயில் இடைக்கால மேலைச் சாளுக்கிய-போசளக் கட்டிடக்கலைக்கு ஒரு சிறந்த எடுத்துக்காட்டாக இருக்கிறது. மைசூர் தொல்பொருள் துறையின் அறிக்கையின்படி கர்நாடகாவில் இதுபோன்ற ஒரு கூட்டு பாணியின் பழமையான எடுத்துக்காட்டு இது. இந்த கோயில் கிழக்கு நோக்கி உள்ளது. மேலும், மூன்று பக்கங்களிலும் நுழைவு வாயில் உள்ளது. பக்கங்களிலுள்ள நுழைவாயில் மேலைச் சாளுக்கிய பாணியில் அமைந்துள்ளது. கருவறையில் கருப்புப் பளிங்குக் கல்லால் செய்யப்பட்ட இலிங்கம் உள்ளது. தெற்கே உள்ள சன்னதியில் பிரம்மாவின் சிலையும், வடக்கே உள்ள சன்னதியில் விஷ்ணுவும் சிலையும் உள்ளது. கோயிலின் வெளிப்புறத் திட்டம் போசளர்களின் வடிவமைப்பாகும். மண்டபத்தின் வெளிப்புறச் சுவர்களில் பெண்கள் நகைகளை அணிந்திருப்பது போன்ற சிறப்பான சிற்பங்கள் காணப்படுகின்றன. கி.பி 1060இல் போசள மன்னன் வினயாதித்யானால் இரண்டு போசளச் சின்னங்கள் சேர்க்கப்பட்டன.
# பல்லிகாவி

## திரிபுரந்தகர் கோயில்

திரிபுரந்தகர் கோயில் (திரிபுரந்தகேசுவரர் என்றும் அழைக்கப்படும் இந்தக் கோயில் பொ.ச. 1070 களில் மேலைச் சாளுக்கியர்களால் கட்டப்பட்டது. இந்தக் கோயில், தற்போது பாழடைந்த நிலையில் காணப்படுகிறது. மேலும், கோவில் வெளிப்புறச் சுவர்களிலுள்ள அலங்கார வளைவுகள் பாலினச் சிற்பங்களைக் கொண்டுள்ளது. இந்த சித்தரிப்புகள் சாளுக்கிய கலையில் அரிதாகவே கருதப்படுகின்றன. இடைக்காலத்தில், பல்லிகாவி பல மத நம்பிக்கைகளைக் கற்கும் இடமாகவும், சாளுக்கியர்களால் கட்டப்பட்ட பல நினைவுச்சின்னங்கள் மற்றும் கட்டமைப்புகளுக்கு இடமாகவும் இருந்தது. 80க்கும் மேற்பட்ட இடைக்கால கல்வெட்டுகள் இங்கு கண்டுபிடிக்கப்பட்டுள்ளன. அவை இந்து ( சைவம், வைணவம் ), சமணம், பௌத்த மரபுகளைச் சேர்ந்தவை. இந்த கல்வெட்டுகள் மற்றவற்றுடன், கோயில்களைக் கட்டுவதையும் விவரிக்கின்றன.
# ஐராவதி அணில்

**ஐராவதி அணில்** (*Irrawaddy squirrel*)*(காலோசியரசு பைசெரைத்ரசு-Callosciurus pygerythrus)* அல்லது **சாம்பல் வெள்ளை வயிற்று இமாலய அணில்** என்பது கொறிணிக் குடும்பமான சையுரிடேயில் உள்ள ஒரு சிற்றினமாகும். இது வங்காளதேசம், சீனா, இந்தியா, மியான்மர் மற்றும் நேபாளத்தைப் பூர்வீகமாகக் கொண்டுள்ளது.  
வாழ்விடம் இழப்பால் இவற்றின் வாழ்வு அச்சுறுத்தப்படுகிறது.
# பாகநாத் கோயில்

**பாக்நாத் கோயில்** (Bagnath Temple) என்பது சிவனுக்கு அர்ப்பணிக்கப்பட்ட ஒரு பழமையான கோவிலாகும். இது சரயு ஆறும் கோமதி ஆறும் சங்கமிக்கும் பாகேசுவர் என்ற இடத்தில் அமைந்துள்ளது. பாக்நாத் கோயில் அனைத்து அளவிலான மணிகளால் அலங்கரிக்கப்பட்டுள்ளது. மேலும், சுவாரஸ்யமான செதுக்கல்களையும் கொண்டுள்ளது. இது பாகேசுவர் மாவட்டத்தில் மிகவும் பிரபலமான கோயிலாகும். இங்கு மகா சிவராத்திரி விமர்சையாகக் கொண்டாடப்படுகிறது. பாகேசுவர் நகரம் இந்த கோயிலிலிருந்து அதன் பெயரைப் பெற்றது.
# பாகநாத் கோயில்

## நிலவியல்

பாகநாத் கோயில் 29,8370 ° வடக்கிலும், 79,7725 ° கிழக்கிலும் அமைந்துள்ளது .கோவிலானது உத்தராகண்டம் மாவட்டத்தில் பாகேசுவர் மாவட்டத்தின் பாகேசுவர் நகரில் அமைந்துள்ளது. இது சராசரி கடல் மட்டத்திலிருந்து 1004 மீ உயரத்தில் உள்ளது.
# பாகநாத் கோயில்

## வரலாறு

இந்துப் புராணத்தின் படி, மார்க்கண்டேயர் இங்கு சிவனை வணங்கினார். சிவன் புலி வடிவத்தில் இங்கு வந்து முனிவரை ஆசீர்வதித்தார். கோயிலில் உள்ள பல்வேறு சிலைகள் கி.பி 7ஆம் நூற்றாண்டு முதல் கிபி 16ஆம் நூற்றாண்டு வரையிலான் காலத்தைச் சொல்கின்றன. 1996ஆம் ஆண்டில், உத்தராகண்டம் மாநில தொல்பொருள் துறை கோயிலைக் கைப்பற்றியது. அதைத் தொடர்ந்து, பல கல்வெட்டுகளும் சிலைகளும் பாகுகாப்பில் வைக்கப்பட்டன. சிவன், விநாயகர், விஷ்ணு, நான்முக சிவன், மும்மூர்த்தி சிவன், பஞ்சமுக சிவன், மகிசாசுரமர்தினி, ஆயிரம் சிவலிங்கங்கள், முருகன், பஞ்சதேவபத், நவகிரகங்கள் போன்ற சிலைகளும் இதில் அடங்கும்.  
கோயிலின் முக்கியத்துவம் கந்த புராணத்தில் குறிப்பிடப்பட்டுள்ளது. இந்து யாத்ரீகர்கள் இங்கு வழிபடுவதற்காக ஆண்டு முழுவதும் வருகை தருகிறார்கள். நகரத்தில், குற்றங்களைத் தடுப்பதற்காக கோயிலின் வளாகத்தில் 19 செப்டம்பர் 2016 அன்று ஒரு காவல் நிலையம் திறக்கப்பட்டது.
# பாகநாத் கோயில்

## பண்டிகைகளும் மத நடைமுறைகளும்

ஒவ்வொரு ஆண்டும் சனவரி மாதத்தில் மகர சங்கராந்தியை முன்னிட்டு உத்தராயணி திருவிழா இங்கு நடத்தப்படுகிறது. திருவிழாவின் மதச் சடங்கு சங்கமத்தில் பகல் நேரத்திற்கு முன்பு பக்தர்கள் புனித நீராடுவது வழக்கமாகும். பிறகு, கோவிலுக்குள் சிவபெருமானுக்கு அபிசேகம் நடைபெறும். அதிக மதரீதியான மனப்பான்மை உடையவர்கள், "திரிமாகி" என்று அழைக்கப்படும் இந்த நடைமுறையை மூன்று நாட்கள் அடுத்தடுத்து தொடர்கிறார்கள்.
# விக்கிப்பீடியா:Statistics/weekly/25-Apr-2021
| 216 | 2409:4072:590:A124:0:0:110F:28A1 | 0 | 1 | 0 | 0 | 0 | 0 | 0 | 1 | 5 |  |
| 217 | 2409:4072:317:E79B:0:0:22E8:C0A1 | 0 | 1 | 0 | 0 | 0 | 0 | 0 | 1 | 1646 |  |
| 218 | 122.174.97.76 | 0 | 0 | 0 | 0 | 0 | 1 | 0 | 1 | 0 |  |
| 219 | NinadMysuru | 0 | 1 | 0 | 0 | 0 | 0 | 0 | 1 | 30 |  |
| 220 | 103.247.51.141 | 0 | 1 | 0 | 0 | 0 | 0 | 0 | 1 | 271 |  |
| 221 | Rajakarthipillai | 0 | 1 | 0 | 0 | 0 | 0 | 0 | 1 | 3 |  |
| 222 | 42.106.177.239 | 0 | 1 | 0 | 0 | 0 | 0 | 0 | 1 | 12 |  |
| 223 | Royal marithangam | 0 | 0 | 0 | 0 | 0 | 0 | 1 | 1 | 0 |  |
| 224 | 2405:800:8030:59D4:C3A5:D947:558D:3500 | 0 | 1 | 0 | 0 | 0 | 0 | 0 | 1 | 0 |  |
| 225 | 2409:4072:6309:B140:8534:AEB9:5B3:8B7 | 0 | 1 | 0 | 0 | 0 | 0 | 0 | 1 | 23 |  |
| 226 | Ccmtt12345 | 0 | 1 | 0 | 0 | 0 | 0 | 0 | 1 | 0 |  |
| 227 | 2409:4072:6C90:AE70:DBB8:7762:FFE7:EB8F | 0 | 1 | 0 | 0 | 0 | 0 | 0 | 1 | 0 |  |
| 228 | 2402:3A80:1915:D1F6:0:0:0:2 | 0 | 1 | 0 | 0 | 0 | 0 | 0 | 1 | 0 |  |
| 229 | 106.217.18.117 | 0 | 1 | 0 | 0 | 0 | 0 | 0 | 1 | 1 |  |
| 230 | 223.228.148.56 | 0 | 0 | 0 | 0 | 0 | 1 | 0 | 1 | 0 |  |
| 231 | 2409:4072:6D0C:4721:0:0:EF09:B80E | 0 | 1 | 0 | 0 | 0 | 0 | 0 | 1 | 10 |  |
| 232 | 2409:4072:6C90:AE70:2DA1:6CE3:DC84:C1F7 | 0 | 1 | 0 | 0 | 0 | 0 | 0 | 1 | 0 |  |
| 233 | 223.228.130.148 | 0 | 1 | 0 | 0 | 0 | 0 | 0 | 1 | 30 |  |
| 234 | 42.106.177.135 | 0 | 1 | 0 | 0 | 0 | 0 | 0 | 1 | 0 |  |
| 235 | Arvatkaa Kuka | 0 | 1 | 0 | 0 | 0 | 0 | 0 | 1 | 89 |  |
| 236 | Kodeswaran viswanathan | 0 | 0 | 0 | 0 | 0 | 0 | 1 | 1 | 0 |  |
| 237 | 2409:4072:6D11:19A3:6CEE:B81B:1497:7EB7 | 0 | 1 | 0 | 0 | 0 | 0 | 0 | 1 | 2 |  |
| 238 | Ponbarath | 0 | 0 | 0 | 0 | 0 | 0 | 1 | 1 | 0 |  |
| 239 | 123.231.87.84 | 0 | 1 | 0 | 0 | 0 | 0 | 0 | 1 | 26 |  |
| 240 | Hari Kathari | 0 | 1 | 0 | 0 | 0 | 0 | 0 | 1 | 0 |  |
| 241 | 2401:4900:360E:8E8:AA6:4A08:D758:7D48 | 0 | 1 | 0 | 0 | 0 | 0 | 0 | 1 | 108 |  |
| 242 | 188.70.47.67 | 0 | 1 | 0 | 0 | 0 | 0 | 0 | 1 | 0 |  |
| 243 | SCP-2000 | 0 | 1 | 0 | 0 | 0 | 0 | 0 | 1 | 0 |  |
| 244 | PoppyMercuryID | 0 | 1 | 0 | 0 | 0 | 0 | 0 | 1 | 10 | } |
# கூம்பு உயிரணு

**கூம்பு உயிரணுக்கள்** அல்லது **கோன் செல்கள்** மனிதர்கள் உள்ளிட்ட முதுகெலும்பிகளின் விழித்திரைகளில் காணப்படும் ஒருவகை ஒளி ஏற்பு உயிர் அணுக்கள் ஆகும். ஒளியின் வெவ்வேறு அலைநீளங்களுக்கு ஏற்ப வெவ்வேறாக பதில் அளிப்பதன் மூலம் வண்ணங்களை பிரித்துணர இது முதுகெலும்பிகளுக்கு உதவுகிறது. வெளிச்சத்தில் இவ்வகை உயிரணுக்கள் முழுமையாக செயல்படுகின்றன. மனித விழிகளில் அறுபது முதல் எண்பத்து நூறாயிரம் வரையிலான கூம்பு உயிரணுக்கள் காணப்படுகின்றன.
# கூம்பு உயிரணு

## தோற்றம்

### வகைகள்

மனித விழிகளில் காணப்படும் கூம்பு அணுக்கள் மூன்று வகைப்படும். 560 நானோமீட்டர்க்கும் மிகுதியான அலைநீளம் கொண்ட ஒளிகளுக்கு பதிலளிக்கும் கூம்பு அணுக்கள் **நீளமானவை**. பெரும்பாலான கூம்பணுக்கள் நீளமாக உள்ளன. 530 நானோமீட்டருக்கும் மிகுதியான அலைநீளங் கொண்ட ஒளிக்கு பதிலளிப்பவை **நடுத்தரமான** கூம்பணுக்கள். மூன்றில் ஒரு கூம்பணு நடுத்தரமாக உள்ளது. 420 நானோமீட்டருக்கும் மிகுதியான அலைநீளங் கொண்ட ஒளிக்கு பதிலளிப்பவை **குட்டை** கூம்பணுக்கள். விழித்திரையில் உள்ள 2 விழுக்காடு கூம்பணுக்கள் குட்டையாக உள்ளன.  
இந்த மூன்று வகை கூம்பு அணுக்களை ஆங்கிலத்தில் முறையே **எல்** வகை, **எம்** வகை மற்றும் **எஸ்** வகை என்று அழைக்கின்றனர். இவற்றின் அலைநீள சரகங்கள் முறையே 564 - 580, 534 - 545 மற்றும் 420 - 440 நானோமீட்டர்கள் ஆகும்.
# கூம்பு உயிரணு

## தோற்றம்

### வடிவம்

கூம்பணுக்கள் தடியணுக்களைக் காட்டிலும் குட்டையானவை. இவை விழிக்குழியில் மிகுதியாக காணப்படுகின்றன. சராசரி கூம்பணு 40 - 50 மைக்ரோ மீட்டர் வரை நீள்கிறது. அதன் விட்டம் 0.5 - 0.4 மைக்ரோ மீட்டராக உள்ளது.  
**ஒளிச்சலவை** என்னும் செயல்பாட்டின் மூலம் கூம்பணுக்களின் கோவையை கண்டறிய முடிகிறது. ஒவ்வொரு கூம்பணுக்குள்ளும் ஒரு நரம்பு முடிபு, ஒரு உட்பகுதி, ஒரு வெளிப்பகுதி, உட்பகுதியில் உட்கரு மற்றும் பல்வேறு இழைமணிகள் காணப்படுகின்றன. உயிரணு மென்சவ்வுகளால் ஆனது வெளிப்பகுதி.
# கூம்பு உயிரணு

## இயக்கம்

பெறும் சமிக்ஞைகளில் உள்ள வேறுபாட்டைக் கொண்டு மூளையால் வண்ணங்களை பிரித்துக் காட்ட முடிகிறது. சான்றுக்கு மஞ்சள் நிறம் நீளமான கூம்பணுக்கள் நடுத்தரமான கூம்பணுக்களைக் காட்டிலும் மிகுதியாக தூண்டப்படுவதால் உணரப்படுகிறது. அதே சிவப்பு நிறம் நீளமான கூம்பணுக்கள் நடுத்தரமான கூம்பணுக்களைக் காட்டிலும் ஓரளவு மிகுதியாக தூண்டப்படுவதால் உணரப்படுகிறது. இங்ஙனம், கூம்பணுக்கள் வண்ணப் பார்வைக்கு காரணம் ஆகின்றது.
# கூம்பு உயிரணு

## இயக்கம்

### வண்ணப் பின்னுரு

நீண்ட நேரம் ஒரே வண்ணத்தை பார்ப்பதால் சோர்வடையும் கூம்பணுக்கள் பின்னுரு ஒன்றை பிரதிபலிக்கும். தொடர்ச்சியான கூம்பணு தூண்டல் மறத்துப்போதலுக்கு வித்திடும்.
# சோமாலியா முள்ளெலி

**சோமாலியா முள்ளெலி** *(Somali hedgehog)(ஆடெலிரெக்சு இசுகேலெரிக்சு)* என்பது பாலூட்டி வகுப்பில் எரினாசிடே குடும்ப சிற்றினமாகும். இது சோமாலியாவில் மட்டுமே காணப்படும் அகணிய உயிரியாகும். சோமாலியா முள்ளெலி இரவாடுதல் வகையினைச் சார்ந்த விலங்காகும்.
# சோமாலியா முள்ளெலி

## விநியோகம்

சோமாலியா முள்ளெலி சோமாலியாவின் வெளிப்புற எல்லைகளில் உள்ள பகுதிகளில் வாழ்கின்றது.
# சோமாலியா முள்ளெலி

## வாழ்விடம்

இது ஒரு சவன்னா இனமாகும். இது பெரும்பாலும் புல்வெளிகளிலும் பிற திறந்த வாழ்விடங்களிலும் வாழ்கிறது என்று நம்பப்படுகிறது.
# சோமாலியா முள்ளெலி

## அச்சுறுத்தல்கள்

இந்த இனத்தைப் பற்றி அதிகம் அறியப்படவில்லை, ஆனால் அறியப்பட்டவற்றிலிருந்து முள்ளெலியின் வாழ்விடத்திற்கு தற்போது அச்சுறுத்தல்கள் ஏதும் இல்லை என்று நம்பப்படுகிறது.
# வக்கீல் சாப்

**வக்கீல் சாப் ** (*Vakeel Saab*) 2021 இல் வெளிவந்த தெலுங்குத் திரைப்படமாகும். இத்திரைப்படத்தை வேணு ஶ்ரீராம் எழுதி இயக்கியுள்ளார். இத்திரைப்படம் 2016ஆம் ஆண்டில் வெளியான இந்தி திரைப்படமான *பிங்க்* என்பதைத் தழுவி எடுக்கப்பட்டது. ஸ்ரீ வெங்கடேஸ்வர கிரியேஷன்ஸ் நிறுவனம் சார்பில் தில் ராஜூ தயாரித்துள்ளார். இத்திரைப்படத்திற்கு தமன் இசையமைத்துள்ளார். பவன் கல்யாண், நிவேதா தாமஸ், அஞ்சலி, பிரகாஷ் ராஜ், சுருதி ஹாசன் ஆகியோர் முக்கியக் கதாப்பாத்திரத்தில் நடித்துள்ளனர். படத்தின் சில காட்சிகள் ஹைதராபாத் மெட்ரோவிலும் படமாக்கப்பட்டன.
# வக்கீல் சாப்

## கதை மாந்தர்கள்

- பவன் கல்யாண் ( கொனிடெலா சத்யதேவ் )
- நிவேதா தாமஸ் (பல்லவி வெமுலா)
- அஞ்சலி ( செரினா )
- பிரகாஷ் ராஜ் ( வழக்கறிஞர் நந்தா கோபால் )
- சுருதி ஹாசன் ( கொனிடெலா சத்யதேவின் மனைவி )
- அனன்யா நாகல்லா ( திவ்யா நாயக் )
- வம்சி கிருஷ்ணா - வம்சி
- முகேஷ் ரிசி - வம்சியின் தந்தை
- ஸ்ரீகாந்த் ஐயங்கார் - காவலர்
- சாயாஜி சிண்டே - அமைச்சர்
- சரத் பாபு - ஒழுக்காற்றுக் குழுத் தலைவர்
- சுபலேகா சுதாகர் - வீட்டின் உரிமையாளர்
- சி.எல்.வி நரசிம்மராவ்
- லிரிஷா - காவல் ஆய்வாளர் சரளாதேவி
# வக்கீல் சாப்

## வெளியீடு

2021 ஆம் ஆண்டு ஏப்ரல் மாதம் 9ஆம் தேதி இத்திரைப்படம் திரையரங்குகளில் வெளியானது.
# கோடகநல்லூர்

**கோடகநல்லூர்** (Kodaganallur) என்பது இந்திய மாநிலமான தமிழகத்தில் தாமிரபரணி ஆற்றங்கரையில் உள்ள ஒரு கிராமமாகும். இது திருநெல்வேலி மாவட்டத்திலுள்ள சேரன்மகாதேவி மாநில நெடுஞ்சாலையிலிருந்து 15 கி.மீ. தொலைவில் அமைந்துள்ளது.
# கோடகநல்லூர்

## கோயில்கள்

இது 12-ஆம் நூற்றாண்டைச் சேர்ந்த பழங்கால கோயில்களைக் கொண்டுள்ளது - ஸ்ரீ பிரம்மாதாவன் என்ற விஷ்ணு ஆலயமும், ஸ்ரீஅபிமுக்தேசுவரர், ஸ்ரீ கைலாசநாதர் என்ற சிவாலயமும் இங்குள்ளது. இச்சிவாலயம் நவகைலாயங்களில் ஒன்றாகவும், செவ்வாய் தலமாகவும் கருதப்படுகிறது.
# கோடகநல்லூர்

## ஸ்ரீ அபிமுக்தேசுவரர்

இந்த கோயில் மேற்கு நோக்கி அமைந்துள்ளது. இறைவன்: அபிமுக்தேசுவரர் சுவாமி மற்றும் இறைவி சௌந்தரவள்ளி அம்பாள் ஆவர். இந்தக் கோயிலின் சிவலிங்கம் பானலிங்கக் கல்லால் செய்யப்பட்டது. இது ஒரு பெரிய துறவியான கங்காதர சுவாமிகள் என்பவரால் வாரணாசியிலிருந்து கொண்டு வரப்பட்டது. கங்காதர சுவாமிகளின் ஜீவ சமாதியை கோயிலின் அருகிலுள்ள நதிக் கரையில் காணலாம். ஐந்து பிள்ளையார் சிலைகள், ஐந்து பானலிங்கம், மூன்று குருக்கள் ஆகிய அனைத்தும் ஒருங்கே கோவிலில் உள்ளது குறிப்பிடத்தக்கது.
# கோடகநல்லூர்

## ஸ்ரீ அபிமுக்தேசுவரர்

### ஒரே கோவிலில் மூன்று குருக்கள்

ஸ்ரீ மகாதேவ சுவாமிகள் ஜீவ சமாதி மேற்கு நோக்கி ஆற்றின் அருகேயும், கிழக்கு நோக்கி பெரிய பிள்ளையாரும், அடுத்ததாக ஸ்ரீ சங்கரர் சிலையும் அமைந்துள்ளன. கோவிலில் தெற்கே ஸ்ரீ தட்சணாமூர்த்தியும் அமைந்துள்ளார்.
# கோடகநல்லூர்

## ஸ்ரீ அபிமுக்தேசுவரர்

### ஒரே கோவிலில் மூன்று குருக்கள்

#### ஆதிசங்கரர் மடம்

ஸ்ரீ ஆதிசங்கரர் மடம் அருகிலேயே அவிமுக்தீஸ்வரர் கோயில் இருந்தது.
# இரட்டை கூம்பு உயிரணு

**இரண்டு கூம்பு உயிரணுக்கள்** (*Double cone*) என அழைக்கப்படு **இரட்டை கூம்புகள்** (**டி.சிக்கள்**) எனப்படுவது சவ்வு மூலம் இணைந்த இரண்டு கூம்பு செல்களைக் குறிக்கும். இவை வண்ணங் கண்டறிதலில் ஒளி/மின் ஆற்றலில் ஒன்றாக இணைந்து செயல்படுகின்றன. மீன், ஊர்வன, பறவைகள் மற்றும் வாத்தலகி போன்ற மோனோட்ரீம்களில் இவை மிகவும் பொதுவாகக் காணப்படும் கூம்பு உயிரணு வகையாக உள்ளன. மேலும் பல முதுகெலும்பிகளில் இவை உள்ளன என்ற போதிலும், நஞ்சுக்கொடி பாலூட்டிகள் (மனிதர்கள்), எலாஸ்மோப்ராஞ்ச்ஸ் மற்றும் கெளிறு மீன் வகைகளில் இவைக் காணப்படுவதில்லை. மீன்களில் இரட்டை கூம்புகளின் கலங்களுக்கு இடையில் இடைவெளி சந்திப்புகள் உள்ளன இவற்றின் செயல்பாட்டினை, ஒற்றை கூம்புகளுடன் ஒப்பிடும்போது ஏதேனும் தனித்துவமான செயல்பாடு இருப்பினும், அவை பெரும்பாலும் தெரியவில்லை; முன்மொழியப்பட்ட பயன்பாடாக வண்ணமற்ற பார்வையில் ஒளிர்வு, இயக்கம் மற்றும் துருவப்படுத்தல் பார்வை ஆகியவை அடங்கும்.  
சில இரட்டை கூம்புகள் ஒரே மாதிரியான காட்சி நிறமிகளைக் கொண்டுள்ளன (இரட்டை கூம்புகள்), மற்றவை வெவ்வேறு வகையான காட்சி நிறமிகளைக் கொண்டுள்ளன (வேறுபட்ட நிறமாலை உணர்திறன் கொண்டவை). பவளப்பாறையில் வாழும் *ரைனிகேந்தசு அகுலெடசில்* நடைபெற்ற நடத்தை குறித்த ஆராய்ச்சியில் ரைன்காந்தஸ் அக்குலேட்டஸ் இரட்டை கூம்புகளின் தனிப்பட்ட செயல் அலகுகள் வண்ணத் தகவல்களின் சுயாதீனமாகச் செயல்படுகின்றன என்பதற்கான ஆதாரங்களை வழங்கியுள்ளது.  
*மீன்களின் பார்வை* எனும் புத்தகத்தில், இரட்டை கூம்புகள் ஒற்றை கூம்புகளை விட ஒளியின் நீண்ட அலைநீளங்களுக்கான உணர்திறன் கொண்டவை என்று ஜேம்ஸ் போமேக்கர் கூறுகிறார். ஒற்றை கூம்புகள் பொதுவாக இரட்டை கூம்புகளை விட சிறியதாக இருக்கும் என்றும் அவர் கூறுகிறார்.
# திரிபுரந்தகர் கோயில்

**திரிபுரந்தகர் கோயில்** (Tripurantaka Temple) **திரிபுரந்தகேசுவரர் கோயில்** என்றும் அழைக்கப்படுகிறது) என்பது பொ.ச. கி.பி. 1070 இல் மேலைச் சாளுக்கியர்களால் கட்டப்பட்ட கோயிலாகும். தற்போது இந்தக் கோவில் பாழடைந்த நிலையில் இருக்கிறது. இந்திய மாநிலமான கர்நாடகாவின் சிமோகா மாவட்டத்திலுள்ள வரலாற்று ரீதியாக முக்கியமான நகரமான பல்லிகாவியில் அமைந்துள்ளது . கோவிலின் வெளிப்புறச் சுவர்களில் பாலினச் சிற்பங்களைக் கொண்டுள்ளது. இந்த சித்தரிப்புகள் சாளுக்கியக் கலையில் அரிதாகவே கருதப்படுகின்றன. சிற்பங்களின் அளவு மிகச் சிறியது என்பதால், இவை நெருக்கமாகச் சென்று பார்த்தால் மட்டுமே தெரியும். இடைக்காலத்தில், பல்லிகாவி பல மத நம்பிக்கைகளைக் கற்கும் இடமாகவும், சாளுக்கியர்களால் கட்டப்பட்ட பல நினைவுச்சின்னங்கள் மற்றும் கட்டமைப்புகளுக்கான இடமாகவும் இருந்தது. 80க்கும் மேற்பட்ட இடைக்கால கல்வெட்டுகள் பல்லிகாவியில் கண்டுபிடிக்கப்பட்டுள்ளன. அவை சைவம், வைணவம், சமணம், பௌத்த மதங்களைச் சேர்ந்தவை. இந்த கல்வெட்டுகள் மற்றவற்றுடன், கோயில்களைக் கட்டுவதையும் விவரிக்கின்றன.
# திரிபுரந்தகர் கோயில்

## பிற சிற்பங்கள்

கலைச் சிற்பம், பொ.ச. 1070, திரிபுரந்தக கோயில், சிமோகா மாவட்டம்]]
இந்தக் கோயில் சிக்கலான அதன் அலங்கார சாரளங்களுக்கும், திரைகளுக்கு மிகவும் புகழ் பெற்றது. இது மிகவும் சிக்கலான துளையிடப்பட்ட கல் வேலைகளைக் கொண்டுள்ளது. சன்னதிக்கான வாசலின் இரு பக்கங்களிலும் ஒரு சாளரங்கள் உள்ளன. ஒவ்வொன்றும் மூன்று ஜோடி பாம்பு உருவங்கள் மூலம் நிரப்பப்பட்டுள்ளன. இந்த நாகங்களின் நீண்ட பின்னிப்பிணைந்த மற்றும் முடிச்சு உடல்கள் பேனல்களை நிரப்ப ஒரு மெய்நிகர் கண்ணி உருவாக்குகின்றன. சன்னதியின் நுழைவாயிலுக்கு மேலே இந்துக் கடவுளர்களான பிரம்மா, சிவன், விஷ்ணு ஆகியோரின் சிற்பங்களுடன் கூடிய ஒரு அலங்காரச் செதுக்கல்கள் உள்ளது. சிவன் தனது பைரவ வடிவத்தில் சித்தரிக்கப்பட்டுள்ளார். மேலும் ,இங்கு திக்பாலர்கள் சிலையும் குறிப்பிடத்தக்கது. போசள மன்னர் சிங்கத்தை கொல்வது போன்ற சிற்பம் ஒன்று பெரிய அளவில் செதுக்கப்பட்டுள்ளது. இந்தச் சிற்பம் அதன் சொந்த கல்வெட்டுடன் இருக்கிறது. அதில் ஒரு மன்னன், தனது நாய்களுடன் வேட்டைக்குச் சென்று ஒரு காட்டுப்பன்றியை கொல்கிறான். காட்டில் இருந்து வெளியேறிய ஒரு சிங்கத்துடன் சண்டையிட்டு, கொன்று தனது காலுக்குக் கீழே அதனை வைத்திருப்பதைப் போன்ற சிற்பமும் சித்தரிக்கப்பட்டுள்ளது.  
நகர மையத்திற்கு அருகிலுள்ள மற்றொரு சிற்பம் கண்டம்-பேரண்டத் தூண் (இரண்டு தலை பறவைகளின் தூண்). சிற்பம் அமைந்துள்ள தூணானது சுமார் 30 அடி (9 மீ) உயரமும், சுமார் 15 அங்குலம் (38 செ.மீ) விட்டமும் கொண்டது. தூணின் மேற்பகுதி ஒரு எண்கோணத்தைக் கொண்டுள்ளது. இதன் மீது புராணத்தில் கண்டம்-பேரண்டப் பறவைகளின் சிலை வைக்கப்பட்டுள்ளது. இந்த சிலையில் மனித உடலுடன் கூடிய இரண்டு பறவைகள் நின்ற நிலையில் எதிரெதிர் திசைகளில் பார்க்கிறது. அதன் கைகளில், தனது இரையை வைத்திருக்கிறது. தூணின் அடிப்பகுதியில் உள்ள ஒரு கல்வெட்டு பொ.ச. 1047 இல் பனவாசியின் கதம்ப வம்சத்தைச் சேர்ந்த சாமுண்டராய அரசனைப் பற்றி விவரிக்கிறது. உள்ளூர் காடுகளிலிருருந்து வெளியே வரும் மோசமான யானைகளை பயமுறுத்துவதற்காக இந்தத் தூண் அமைக்கப்பட்டிருக்கலாம் என்று ஒரு கதை கூறுகிறது.
# வந்தே

**வந்தே** (*Vandhay*) அல்லது **வந்தாய்** என்பது இந்திய மாநிலமான குசராத்தின் கச்சு மாவட்டத்தின் புஜ் வட்டத்தில் உள்ள ஒரு கிராமமாகும் இது புஜ், வட்டத் தலைமையகத்திலிருந்து 25 கி.மீ. தொலைவில் அமைந்துள்ளது.
# வந்தே

## புள்ளிவிவரங்கள்

இந்த குக்கிராமத்தில், சுமார் 350 பேர் என்ற அளவில் மக்கள் தொகையும் 70 வீடுகளும் உள்ளது. தேஷால்பர், ஆனந்த்சர், மாதாபர் மற்றும் ஜியாபர் போன்ற கிராமங்கள் இதனருகில் அமைந்துள்ளன.  
அருகிலுள்ள நகரங்கள் அஞ்சர் (69.4 கி.மீ) தொலைவிலும் , நகாத்ரனா (30.4 கி.மீ), முந்திரா (61.2 கி.மீ), காந்திதாம் (88.9 கி.மீ) மற்றும் புஜ் (27.3 கி.மீ) தொலைவிலும் அமைந்துள்ளன..
# வந்தே

## ஆசிரமம்

இந்த கிராமம் கட்சின் பல இந்து சமூகங்களுக்கு மத முக்கியத்துவத்தை கொண்டுள்ளது. ஏனெனில் கட்சின் புகழ்பெற்ற சாது ஓதவ்ராம் என்பவரின் ஆசிரமம் இங்குள்ளது. மகாத்மா காந்தியைப் பின்பற்றுபவரான இவர், கல்வி, ஏழை, தலித்துகளின் உரிமைகளுக்காக பிரச்சாரம் செய்தார். 1937ஆம் ஆண்டில் கச்சு பகுதியில் ஈசுவராம்ஜி குருகுலம் என்ற முதல் குருகுலத்தைத் தொடங்கினார். இதைத் தொடர்ந்து 1938ஆம் ஆண்டில் பார்வையற்றோர் பள்ளியும் தொடங்கினார். இவை இரண்டும் வந்தே கிராமத்தில் உள்ளன.
அதே பிரிவைச் சேர்ந்த குக்மாவின் சாதுவான கரிப் தாஸ் என்பவரின் சமகாலத்தவரான சாது வால் தாஸ்ஜி தலைமையிலான இராமானந்தி பிரிவின் ஆசிரமும் இங்கே இருக்கிறது. *ஆசாராம் வாலாரம் ஜுப்தி* என்றும் அழைக்கப்படுகிறது. *ஜுப்தி* என்பது ஒரு குடிசை என்று பொருள்படும், ஏனெனில் வலூம் என்றும் அழைக்கப்படும் சாது வால் தாஸ் ஒரு குடிசையில் தங்கியிருந்தார். இந்த இடம் குளத்தின் அருகே கிராமத்தின் புறநகரில் உள்ளது மற்றும் அவரது குடிசைக்கு அருகில் ஒரு இராமர் கோயிலும் உள்ளது.
# ஜம்மு-காஷ்மீரில் சுற்றுலா

காஷ்மீர் பள்ளத்தாக்கு]]
ஜம்மு-காஷ்மீரில் சுற்றுலா (Tourism in Jammu and Kashmir) என்பது ஜம்மு-காஷ்மீர் காஷ்மீர் பள்ளத்தாக்கு, செனாப் பள்ளத்தாக்கு, சிந்து பள்ளத்தாக்கு மற்றும் லித்தர் பள்ளத்தாக்கு, பைசரண் பள்ளத்தாக்கு போன்ற பல பள்ளத்தாக்குகளை கொண்டுள்ளது.  
ஸ்ரீநகர், முகலாயத் தோட்டங்கள், குல்மார்க், பகல்காம், பத்னிதோப் மற்றும் ஜம்மு போன்றவை ஜம்மு-காஷ்மீரில் சில முக்கிய சுற்றுலா தலங்கள் ஆகும். ஒவ்வொரு ஆண்டும், ஆயிரக்கணக்கான இந்து யாத்ரீகர்கள் வைஷ்ணவி தேவி கோயிலுக்கும் அமர்நாத்தின் பனிக்கட்டி இலிங்கத்தைத் தரிசிக்கவும் வருகை தருகின்றனர். இது மாநிலத்தின் பொருளாதாரத்தில் குறிப்பிடத்தக்க தாக்கத்தை ஏற்படுத்தியுள்ளது.  
காஷ்மீர் பள்ளத்தாக்கு இந்தியாவின் சிறந்த சுற்றுலாத் தலங்களில் ஒன்றாகும். இந்தியாவின் மிகவும் பிரபலமான மலை வாழிடங்களில் ஒன்றான குல்மார்க், உலகின் மிக உயர்ந்த பசுமையான குழிப்பந்தாட்ட மைதானமாகவும் உள்ளது . தீவிரவாத அச்சத்தால் கடந்த முப்பது ஆண்டுகளில் சுற்றுலா மிகவும் பாதிக்கப்பட்டுள்ளது. சுற்றுலாவை நம்பியிருக்கும் வணிகம் தொடர்புடைய மக்கள் கடும் சவால்களை எதிர்கொள்கின்றனர். மேலும் பிராந்தியத்தில் முன்னெப்போதுமில்லாத சூழ்நிலை காரணமாக எப்போதும் பெரும் இழப்பை சந்திக்கின்றனர்.  
ஜம்மு-காஷ்மீர் அதன் அழகிய அழகு, மலர் தோட்டங்கள், ஆப்பிள் பண்ணைகள் மற்றும் பலவற்றிற்கும் பிரபலமானது. இது அதன் தனித்துவமான கைவினைப்பொருட்கள் மற்றும் உலகப் புகழ்பெற்ற காஷ்மீரி சால்வைகளுக்கு சுற்றுலாப் பயணிகளை ஈர்க்கிறது.
# ஜம்மு-காஷ்மீரில் சுற்றுலா

## முக்கிய இடங்கள்

### குல்மார்க்

சிஎன்என்-ஐபிஎன் என்றஅமெரிக்க செய்தி நிறுவனத்தின் கூற்றுப்படி குல்மார்க் "இந்தியாவின் குளிர்கால விளையாட்டுகளின் மையப்பகுதி" என்றும் ஆசியாவின் ஏழாவது சிறந்த "வான் இலக்கு" எனவும் மதிப்பிடப்பட்டது. ஸ்ரீநகரிலிருந்து சாலை வழியாக தாங்மார்க் வழியாக இந்த நகரத்தை அணுக முடியும்.  
குல்மார்க்கிற்குச் காடுகளின் வழியாக செல்லும் கடைசி 12 கிலோமீட்டரில் பைன் மற்றும் பிர் மரங்களின் அடர்த்தியுடன் சாலை மேல்நோக்கிச் செல்கிறது. பனிச்சறுக்கு, துபோகானிங், ஸ்னோபோர்டிங் மற்றும் ஹெலி-ஸ்கீயிங் போன்ற குளிர்கால விளையாட்டுக்கள் கோண்டோலா மேல் தூக்கி (லிப்ட்) மூலம் அடையக்கூடிய அபர்வத் மலையின் சரிவுகளில் நடைபெறுகின்றன.  
குல்மார்க்கில் குல்மார்க் கோண்டோலா கம்பிவட ஊர்திகள் உள்ளது.
# ஜம்மு-காஷ்மீரில் சுற்றுலா

## முக்கிய இடங்கள்

### ஜம்மு

ஜம்மு நகரத்தில் சுற்றுலா ஒரு மிகப்பெரிய தொழிலாகும். வைஷ்ணவி தேவி கோயிலுக்கும், காஷ்மீர் பள்ளத்தாக்குக்கும் செல்லும் யாத்ரீகர்களுக்கு இது ஒரு மைய புள்ளியாகும். ஏனெனில் இது வட இந்தியாவின் இரண்டாவது கடைசி இரயில் முனையமாகும். காஷ்மீர், பூஞ்ச், தோடா மற்றும் லடாக் செல்லும் அனைத்து வழித்தடங்களும் ஜம்மு நகரத்திலிருந்து தொடங்குகின்றன. எனவே ஆண்டு முழுவதும், இந்த நகரம் இந்தியாவின் அனைத்து பகுதிகளிலிருந்தும்வரும் மக்களால் நிரம்பியுள்ளது. ஆர்வமுள்ள இடங்களில் முபாரக் மாண்டி அரண்மனை, புராணி மாண்டி, இராணி பூங்கா, அமர் மகால், பாகு கோட்டை, ரகுநாத் கோயில், இரன்பிசுவர் கோயில், கர்பலா, பீர் மீதா, பழைய நகரம் உட்பட பழைய வரலாற்று அரண்மனைகளும் அடங்கும்.
# ஜம்மு-காஷ்மீரில் சுற்றுலா

## முக்கிய இடங்கள்

### பகல்கம்

பகல்காம் (காஷ்மீரி உச்சரிப்பு: பெகல்காம் :'மேய்ப்பர்களின் கிராமம்') காஷ்மீர் பள்ளத்தாக்கில், அனந்தநாக் மாவட்டத்தின் வடக்கே அமைந்த மலைவாழிடமும் சுற்றுலாத் தலமும் ஆகும்.காஷ்மீர் பள்ளத்தாக்கில், அனந்தநாக் மாவட்டத்தின் வடக்கே அமைந்த மலைவாழிடமும் சுற்றுலாத் தலமும் ஆகும். அனந்தநாக் நகரத்திலிருந்து 45 கிலோ மீட்டர் தொலைவில், லித்தர் பள்ளத்தாக்கில், லித்தர் ஆற்றங்கரையில், இமயமலையில் 7200 அடி உயரத்தில் உள்ளது. இதன் பசுமையான புல்வெளிகளும் அழகிய நீரும் ஒவ்வொரு ஆண்டும் உலகம் முழுவதிலுமிருந்து ஆயிரக்கணக்கான சுற்றுலாப் பயணிகளை ஈர்க்கின்றன.
# ஜம்மு-காஷ்மீரில் சுற்றுலா

## முக்கிய இடங்கள்

### சோன்மார்க்

சோனாமார்க் என்பது இந்தியாவின் ஜம்மு காஷ்மீர் மாநிலத்தின் காந்தர்பல் மாவட்டத்தில் அமைந்த மலை வாழிடமாகும். இதனை "தங்கப் புல்வெளி" என்றும் அழைப்பர் ("Meadow of Gold"). இங்கிருந்து இமயமலையின் 5000 மீட்டர் உயரமுடைய கோல்காய், அமர்நாத், மற்றும் மச்சோய் பனி கொடுமுடிகளை காணலாம்.  
அழகிய புல்வெளிகளைக் கொண்ட இதன் அழகைக் காணச் சுற்றுலாப் பயணிகளுக்கு, ஏப்ரல் மாத இறுதியில், சோனாமார்க் செல்வதற்கான சாலை திறந்து விடப்படுகிறது.  
சோனாமார்க்கிலிருந்து 15 கிமீ தொலைவில் பால்தால் எனும் அமர்நாத் கோயிலின் அடிவார முகாம் உள்ளது. அருகிலுள்ள அமர்நாத் கோயிலுக்கு யாத்திரை இங்கிருந்து தொடங்குகிறது. இங்கிருந்து சோஜி லா கணவாயைக் கடந்து செல்வதன் மூலம் மலையேறுபவர்கள் "உலகின் கூரை" என்று அழைக்கப்படும் லே நகரத்தை அடையலாம்.  
ஜம்மு-காஷ்மீர் சுற்றுலாத் துறை ஆண்டு முழுவதும் இங்குள்ள ஆற்றுகளில் "ராஃப்டிங்" எனப்படும் போட்டிகளை ஏற்பாடு செய்கிறது. இங்கு சமீபத்தில் வெளிநாட்டிலிருந்து வந்த அணிகள் பங்கேற்றனர்.
# ஜம்மு-காஷ்மீரில் சுற்றுலா

## முக்கிய இடங்கள்

### ஸ்ரீநகர்

ஸ்ரீநகர் "கிழக்கின் வெனிஸ்" என்று அழைக்கப்படும் பல இடங்களில் ஒன்றாகும். இது இந்தியாவின் ஒன்றியப் பகுதிகளில் ஒன்றான ஜம்மு காஷ்மீரின் கோடை காலத் தலைநகராகும். இது காஷ்மீர் பள்ளத்தாக்கில், ஸ்ரீநகர் மாவட்டத்தில், ஜீலம் ஆற்றின் கரையிலுள்ளது. இங்குள்ள தால் ஏரியும், சிகாரா எனும் படகு வீடுகளும் புகழ் பெற்றவை. இவ்வூர் காஷ்மீர் கைவினைப் பொருட்களுக்கும், உலர் பழங்களுக்கும் பெயர்பெற்றது. தால் ஏரிக்கரை அருகில் உள்ள சங்கராச்சாரியார் மலை மீது சங்கராச்சாரியார் கோயில் உள்ளது.  
ஸ்ரீநகரில் சில முகலாய தோட்டங்கள் உள்ளன. இது இந்திய துணைக் கண்டம் முழுவதும் முகலாய பேரரசர்களால் அமைக்கப்பட்டவற்றின் ஒரு பகுதியாகும். ஸ்ரீநகர் மற்றும் அதன் அருகிலேயே சாஷ்மா ஷாஹி (அரச நீரூற்றுகள்); பரி மகால் (தேவதைகளின் அரண்மனை); நிஷாத் பாக் (வசந்த தோட்டம்); சாலிமார் பாக்; நசீம் பாக் போன்றவை இதில் அடங்கும். இங்கு ஜவகர்லால் நேரு நினைவு தாவரவியல் பூங்கா 1969 ஆம் ஆண்டில் அமைக்கப்பட்டது. உலகப் பாரம்பரியக் களம் தனது உலக பாரம்பரிய களங்களில் சேர்க்கப்பட வேண்டிய இந்திய தோட்டங்களின் தற்காலிகப் பட்டியலில் "ஜம்மு-காஷ்மீரின் முகலாய தோட்டங்கள்" சேர்ந்துள்ளன.
# ஜம்மு-காஷ்மீரில் சுற்றுலா

## வெரிநாக்

வெரிநாக் என்பது இந்தியாவின் ஜம்மு-காஷ்மீர் மாநிலத்தில் அனந்த்நாக் மாவட்டத்திலுள்ள ஒரு சுற்றுலா இடமாகும். இது அனந்தநாக்கில் இருந்து சுமார் 26 கிலோமீட்டர் தொலைவிலும், சிறீநகரிலிருந்து சுமார் 78 கிலோமீட்டர் தொலைவிலும் உள்ளது. ஜம்மு-காஷ்மீர் மாநிலத்தின் குளிர்கால தலைநகரான ஜம்முவில் இருந்து ஜம்மு-காஷ்மீர் மாநிலத்தின் கோடைகால தலைநகரான ஸ்ரீநகர் நோக்கி சாலை வழியாக பயணிக்கும்போது காஷ்மீர் பள்ளத்தாக்கின் முதல் சுற்றுலா தலமாகவும் வெரிநாக் திகழ்கிறது. இது ஜவஹர் சுரங்கப்பாதையைத் தாண்டிய பின் காஷ்மீர் பள்ளத்தாக்கின் நுழைவாயிலில் அமைந்துள்ளது, இது காஷ்மீரின் நுழைவாயில் என்றும் அழைக்கப்படுகிறது.  
இந்த இடத்தின் முக்கிய சுற்றுலா அம்சம் வெரிநாக் நீரூற்று ஆகும் இதற்காக இந்த இடத்திற்கு வெரிநாக் எனப் பெயரிடப்பட்டுள்ளது. வெரிநாக் நீரூற்றில் ஒரு எண்கோண கல் படுகையும் அதைச் சுற்றியுள்ள மேலே மூடப்பட்டு நீண்ட வரிசைத் தூண்கள் உடைய நடைபாதையும் கி.பி 1620 இல் முகலாய பேரரசர் ஜஹாங்கீரால் கட்டப்பட்டது. பின்னர், இந்த நீரூற்றுக்கு அடுத்ததாக ஒரு அழகான தோட்டம் அவரது மகன் ஷாஜகானால் அமைக்கப்பட்டது. இந்த நீரூற்று ஒருபோதும் வறண்டு போவதில்லை அல்லது நிரம்பி வழிகிறது. ஜீலம் நதியின் முக்கிய ஆதாரமாக வெரிநாக் நீரூற்று உள்ளது. அதைச் சுற்றியுள்ள வெரிநாக் நீரூற்று மற்றும் முகலாய பாணி நடைபாதை ஆகியவை இந்திய தொல்பொருள் ஆய்வு மையத்தால் அதிகாரப்பூர்வமாக தேசிய முக்கியத்துவத்தின் நினைவுச்சின்னமாக அங்கீகரிக்கப்பட்டுள்ளன.
# ஜம்மு-காஷ்மீரில் சுற்றுலா

## போக்குவரத்து

ஜம்மு-காஷ்மீரை சாலை வழியாகவும், விமானம் மூலமும் அடையலாம். தேசிய நெடுஞ்சாலை எண் 1ஏவில் காசிகுண்டிற்கு அருகிலுள்ள பனிஹால் சாலை சுரங்கப்பாதை வழியாகவும், சிந்தான் கணவாய் மற்றும் கிஷ்துவார் வழியாக செல்லும் தேசிய நெடுஞ்சாலை 1பி வழியாகவும் இது இந்தியாவின் பிற பகுதிகளுக்கு அணுகலைக் கொண்டுள்ளது.  
ஜம்மு-காஷ்மீரில் ஜம்மு விமான நிலையம் மற்றும் ஸ்ரீநகரில் உள்ள ஷேக் உல்-ஆலம் சர்வதேச விமான நிலையம் என இரு பயணிகள் விமான நிலையங்கள் உள்ளன. இவை, புது தில்லி, மும்பை, பெங்களூர் போன்ற இடங்களிலிருந்து நேரடி விமானச் சேவைகளைப் பெறுகிறது.  
ஜம்மு-காஷ்மீரில் 119 கிமீ (74 மைல்) நீளமுள்ள நவீன இரயில் பாதை அக்டோபர் 2009 இல் தொடங்கி வைக்கப்பட்டது. இது பள்ளத்தாக்கின் மேற்கு பகுதியில் உள்ள பாரமுல்லாவை ஸ்ரீநகர் மற்றும் காசிகுண்டுடன் இணைக்கிறது. இது சூன் 26, 2013 முதல் புதிய 11.215 கிமீ (6.969 மைல்) நீளமுள்ள பீர் பாஞ்சால் சுரங்க இருப்புப்பாதை அல்லது பனிஹால் இரயில் சுரங்கப்பாதை வழியாக காஷ்மீர் பள்ளத்தாக்கை பிர் பஞ்சால் மலைகள் வழியாக பனிஹால் வரை இணைக்கிறது. ஜம்மு முதல் பானிஹால் வரையிலான ரயில் பாதை கட்டுமானப் பணிகள் சீராக முன்னேறி வருவதால் பனிஹால் ரயில் நிலையம் இன்னும் சில ஆண்டுகளில் இந்தியாவின் பிற பகுதிகளுடன் இணைக்கப்படும்.
# ஜம்மு-காஷ்மீரில் சுற்றுலா

## இதனையும் காண்க

- ஜம்மு காஷ்மீரில் உள்ள தொடருந்து நிலையங்களின் பட்டியல்
# ஸ்டீவ் பக்னர்

**ஸ்டீபன் அந்தோனி பக்னர்** (பிறப்பு 31 மே 1946) ஜமேக்கா முன்னாள் பன்னாட்டு துடுப்பாட்ட நடுவர் ஆவார்.  
பக்னர் 1989 முதல் 2009 க்கு இடையில் 128 தேர்வு போட்டிகளுக்கு நடுவராக செயல்பட்டு சாதனை படைத்தார், மேலும் இந்த காலகட்டத்தில் 181 ஒருநாள் போட்டிகளிலும் நடுவராக செயல்பட்டார். 1992 முதல் 2007 வரை தொடர்ந்து ஐந்து துடுப்பாட்ட உலகக்கிண்ண போட்டிகளுக்கு நடுவராக செயல்பட்டார் "விளையாட்டுத் துறையில் சிறந்த சேவைகளுக்காக" இவருக்கு கமாண்டர் கிளாஸ என்ற விருது வழங்கப்பட்டது
# ஸ்டீவ் பக்னர்

## நடுவராக சாதனைகள்

### கிரிக்கெட் உலகக் கோப்பை

பக்னர் ஐந்து உலகக் கோப்பை போட்டிகளில் கள நடுவராக செயல்பட்டுள்ளார், ஐந்து இறுதிப் போட்டிகள் உட்பட 44 போட்டிகளில் நடுவராக செயல்பட்டுள்ளார்.
# ஸ்டீவ் பக்னர்

## நடுவராக சாதனைகள்

### தேர்வு போட்டிகள்

பக்னரின் சாதனையான 128 தேர்வு போட்டிகளில் நடுவராக செயல்பட்டதை 2019 திசம்பர் அலீம் தர் பாக்கித்தான் 129வது தேர்வு போட்டியில் நடுவராக செயல்பட்டு முறியடித்தார். 100 க்கும் மேற்பட்ட தேர்வு போட்டிகளில் அதிகாரப்பூர்வமாக செயல்பட்ட முதல் நடுவர்.
# ஸ்டீவ் பக்னர்

## விருதுகள்

100 ஒருநாள் போட்டிகளில் நடுவராக செயல்பட்டதற்காக ஐ.சி.சியின் வெண்கல பெயில்சு விருதும், 100 தேர்வு போட்டிகளில் நடுவராக செயல்பட்டு கோல்டன் பெயில்சு விருதையும் பக்னர் பெற்றுள்ளார்.
# மெல்லுடலியின் கண்

மெல்லிடலி எந்தவொரு தொகுதியினை அதிக அளவிலான கண் உருவமைப்புகளைக் கொண்டுள்ளன. மேலும் இவற்றின் செயல்பாட்டில் பெரிய அளவிலான மாறுபாடு காணப்படுகின்றன. தலைக்காலி, எண்காலி, கணவாய் போன்ற சிக்கலான முள்ளந்தண்டு விலங்குகளில் சிக்கலான கூட்டுக் கண்களும் நத்தைப் போன்ற விலங்குகளில் எளிய கண்கள் 100 வரை காணப்படுகிறது.
# மெல்லுடலியின் கண்

## பன்முகத்தன்மை

மெல்லுடலிகளில் ஏழு முதல் பதினாறு வகையான தனித்தனி கண்கள் உள்ளன. பல வயிற்றுக்காலிகளில் குழி கண்களும், *நாட்டிலஸின்* ஊசித்துளை கண்களும், மற்ற தலைக்காலிகளின் வில்லைகளுடன் கூடிய கண்களும் உள்ளன. லஸ்களுக்கு அனைத்து நிலை சிக்கல்களின் கண்கள் உள்ளன. இருவால்வுள்ள மெல்லுடலிகளில் கூட்டுக் கண்களும், பிரதிபலிப்பு 'கண்ணாடிகள்' இரட்டை வழிச் சோதிகளில் உள்ளன. அமைப்பில் மாறுபடுவதோடு, மெல்லுடலிகளின் கண்கள் பெரிய அளவிலான உருவ வேறுபாடுகளைக் கொண்டுள்ளன. இவை முதல் (குறுக்கே) வரை காணப்படுகின்றன.